En 71-årig kvinde fra Hirtshals, der har været efterlyst siden søndag, er blevet fundet i live i Hjørring. Det oplyser Nordjyllands Politi. Kvinden lider af demens og gik fra sit hjem i Margretheparken i Hirtshals i lørdags. - Det var et godt tip fra en borger, der gjorde, at en hundepatrulje kunne søge efter hende i området, siger politikommissær Torben Rimmen Petersen fra lokalpolitiet i Hjørring. Fundet i et krat Ifølge Nordjyllands Politi var kvinden noget forkommen, og er nu blevet transporteret til sygehuset, hvor hun bliver tilset. Samtidig takker Nordjyllands Politi for offentlighedens hjælp i sagen.

Referat:
Den 71-årige kvinde fra Hirtshals blev fundet i noget krat vest for Halsagervej i Hjørring.